Nous Rouberz, sires de Tanlay, et Marguerite, ma fame, facons savoir a touz cels qui verront ces presentes lettres que un sestier de froment que le seignor de Quince l’abaie nos devaient chascun an de rante, en lor granche de Marcanges que nos por les ames de nos et de nos ancessors lor quitons et donons et otroions a toz jorz por faire le pain au covent de cels abaie chascun an le jor de mon anniversaire. Et por ce que ce soit chose ferme et estauble et en témoignance de ceste chose gie Rouberz devant diz a fait saeler cels presentes lettres de son scel. Et ce fu fait an l’an de grace .MCCL. et .VII. ou mois de novembre.